CELEX: C2005/155/28
Language: fi
Date: 2005-06-25 00:00:00
Title: Yhteisöjen ensimmäisen oikeusasteen tuomioistuimen tuomio, 21 päivänä huhtikuuta 2005, asiassa T-28/03, Holcim (Deutschland) AG vastaan Euroopan yhteisöjen komissio (EY:n perustamissopimuksen 85 artikla (josta on tullut EY 81 artikla) — Ensimmäisen oikeusasteen tuomioistuimen tuomion täytäntöönpano — Pankkitakauskulujen korvaaminen — Sopimussuhteen ulkopuolinen yhteisön vastuu)

25.6.2005   
            
            
               FI
            
            
               Euroopan unionin virallinen lehti
            
            
               C 155/14
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   21 päivänä huhtikuuta 2005,
   asiassa T-28/03, Holcim (Deutschland) AG vastaan Euroopan yhteisöjen komissio (1)
   
   (EY:n perustamissopimuksen 85 artikla (josta on tullut EY 81 artikla) - Ensimmäisen oikeusasteen tuomioistuimen tuomion täytäntöönpano - Pankkitakauskulujen korvaaminen - Sopimussuhteen ulkopuolinen yhteisön vastuu)
   (2005/C 155/28)
   Oikeudenkäyntikieli: saksa
   Asiassa T-28/03, Holcim (Deutschland) AG, aiemmin Alsen AG, kotipaikka Hampuri (Saksa), edustajanaan aluksi asianajajat F. Wiemer ja K. Moosecker, sittemmin asianajajat Wiemer, P. Niggemann ja B. Menkhaus, vastaan Euroopan yhteisöjen komissio (asiamiehinään R. Lyal ja W. Mölls, prosessiosoite Luxemburgissa), jossa on kyse vahingonkorvauskanteesta, jolla kantaja haluaa saada korvauksen EY:n perustamissopimuksen 85 artiklan soveltamisesta (asia IV/33.126 ja 33.322 Sementti) 30 päivänä marraskuuta 1994 tehdyllä komission päätöksellä 94/815/EY (EYVL L 343, s. 1), joka on kumottu ensimmäisen oikeusasteen tuomioistuimen yhdistetyissä asioissa T-25/95, T-26/95, T-30/95–T-32/95, T-34/95–T-39/95, T-42/95–T-46/95, T-48/95, T-50/95–T-65/95, T-68/95–T-71/95, T-87/95, T-88/95, T-103/95 ja T-104/95, Cimenteries CBR ym. vastaan komissio, 15.3.2000 antamalla tuomiolla (niin kutsuttu sementtituomio) (Kok. 2000, s. II-491), asetetun sakon johdosta hankkimansa pankkitakauksen kuluista, yhteisöjen ensimmäisen oikeusasteen tuomioistuin (kolmas jaosto), toimien kokoonpanossa: jaoston puheenjohtaja J. Azizi sekä tuomarit M. Jaeger ja F. Dehousse, kirjaaja: H. Jung, on 21.4.2005 antanut tuomion, jonka tuomiolauselma on seuraava:
   
               1
            
            
               Kanne jätetään tutkimatta siltä osin kuin se perustuu EY 233 artiklaan.
            
         
               2
            
            
               Toissijainen vaatimus kanteen tulkitsemisesta kumoamiskanteeksi tai laiminlyöntikanteeksi siltä osin kuin se perustuu EY 233 artiklaan jätetään tutkimatta.
            
         
               3
            
            
               Vahingonkorvausvaatimus jätetään tutkimatta siltä osin kuin se koskee kantajalle ennen 31.1.1998 aiheutuneita pankkitakauskuluja.
            
         
               4
            
            
               Muilta osin kanne hylätään perusteettomana.
            
         
               5
            
            
               Kantaja velvoitetaan korvaamaan oikeudenkäyntikulut.
            
         
      (1)  EUVL C 124, 24.5.2003.